CELEX: 32009R0835
Language: da
Date: 2009-09-11 00:00:00
Title: Kommissionens forordning (EF) nr. 835/2009 af 11. september 2009 om ændring af Rådets forordning (EF) nr. 872/2004 om yderligere restriktive foranstaltninger over for Liberia

12.9.2009   
            
            
               DA
            
            
               Den Europæiske Unions Tidende
            
            
               L 241/5
            
         
      KOMMISSIONENS FORORDNING (EF) Nr. 835/2009
   af 11. september 2009
   om ændring af Rådets forordning (EF) nr. 872/2004 om yderligere restriktive foranstaltninger over for Liberia
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 872/2004 om yderligere restriktive foranstaltninger over for Liberia (1), særlig artikel 11, litra a), og
   ud fra følgende betragtninger:
   
               (1)
            
            
               Bilag I til forordning (EF) nr. 872/2004 indeholder en liste over fysiske og juridiske personer, organer eller enheder, der er omfattet af indefrysningen af pengemidler og økonomiske ressourcer i henhold til nævnte forordning.
            
         
               (2)
            
            
               Den 12. august 2009 vedtog sanktionskomitéen under FN’s Sikkerhedsråd at ændre identitetsoplysningerne for en person, over for hvem indefrysningen af pengemidler og økonomiske ressourcer bør anvendes. Bilag I bør ændres i overensstemmelse hermed —
            
         UDSTEDT FØLGENDE FORORDNING:
   Artikel 1
   Bilag I til forordning (EF) nr. 872/2004 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11 september 2009.
      
         
            På Kommissionens vegne
         
         Eneko LANDÁBURU
         
         
            Generaldirektør for eksterne forbindelser
         
      
   
   
      (1)  EUT L 162 af 30.4.2004, s. 32.
   
      BILAG
      Bilag I til Rådets forordning (EF) nr. 872/2004 ændres således:
      Punktet »Martin George. Andre oplysninger: Liberias ambassadør i Forbundsrepublikken Nigeria« affattes således:
      
         »Martin George. Andre oplysninger: (a) Liberias tidligere ambassadør i Forbundsrepublikken Nigeria; (b) tilknytning til den tidligere præsident Charles Taylor med fortsatte forbindelser til denne; (c) påstås at have ydet støtte til tidligere præsident Taylor. Den i artikel 6, litra b), omhandlede dato: 9.6.2005.«